
LIETUVOS RESPUBLIKOS SEIMAS


NUTARIMAS
DĖL LIETUVOS RESPUBLIKOS SEIMO SPECIALIOSIOS TYRIMO KOMISIJOS PATEIKTŲ SIŪLYMŲ PRADĖTI APKALTOS PROCESĄ LIETUVOS RESPUBLIKOS SEIMO NARIUI PETRUI GRAŽULIUI PAGRĮSTUMUI IŠTIRTI IR IŠVADAI DĖL PAGRINDO PRADĖTI APKALTOS PROCESĄ PARENGTI SUDARYMO

2023 m. kovo 21 d. Nr. XIV-1817
Vilnius





2







Lietuvos Respublikos Seimas, vadovaudamasis Lietuvos Respublikos Seimo statuto 231 ir 232 straipsniais ir konstatuodamas, kad Seimo narys Petras Gražulis 2022 m. rugsėjo 15 d. Seimo vakariniame posėdyje, balsuodamas už kitą Seimo narį, savo sąmoningais veiksmais pažeidė Seimo statuto 111 straipsnio 4 dalies nuostatą ir Lietuvos Respublikos valstybės politikų elgesio kodekse įtvirtintą sąžiningumo principą bei galimai šiurkščiai pažeidė Lietuvos Respublikos Konstituciją ir (ar) sulaužė Seimo nario priesaiką, nutaria:

1 straipsnis.
Sudaryti Lietuvos Respublikos Seimo specialiąją tyrimo komisiją pateiktų siūlymų pradėti apkaltos procesą Lietuvos Respublikos Seimo nariui Petrui Gražuliui pagrįstumui ištirti ir išvadai dėl pagrindo pradėti apkaltos procesą parengti (toliau – Komisija) iš 11 Seimo narių.

2 straipsnis.
Patvirtinti šios sudėties Komisiją:
1) Eugenijus Gentvilas;
2) Vaida Giraitytė-Juškevičienė;
3) Ligita Girskienė;
4) Laima Nagienė;
5) Rasa Petrauskienė;
6) Liuda Pociūnienė;
7) Tomas Vytautas Raskevičius;
8) Eugenijus Sabutis;
9) Linas Slušnys;
10) Agnė Širinskienė;
11) Andrius Vyšniauskas.
Straipsnio pakeitimai:
Nr. XIV-1882,
2023-04-18,
paskelbta TAR 2023-04-18, i. k. 2023-07471            

3 straipsnis.
Paskirti Komisijos pirmininku Liną Slušnį.

4 straipsnis.
Paskirti Komisijos pirmininko pavaduotoju Eugenijų Sabutį.

5 straipsnis.
Pavesti Komisijai iki 2023 m. gegužės 17 d. atlikti tyrimą ir pateikti išvadą kartu su Seimo nutarimo projektu ir kitais dokumentais Lietuvos Respublikos Seimo Pirmininkui.
Straipsnio pakeitimai:
Nr. XIV-1882,
2023-04-18,
paskelbta TAR 2023-04-18, i. k. 2023-07471            




Seimo Pirmininkė	Viktorija Čmilytė-Nielsen


Pakeitimai:

1.

                    Lietuvos Respublikos Seimas, Nutarimas
                
Nr. XIV-1882,
2023-04-18,
paskelbta TAR 2023-04-18, i. k. 2023-07471                
Dėl Lietuvos Respublikos Seimo 2023 m. kovo 21 d. nutarimo Nr. XIV-1817 „Dėl Lietuvos Respublikos Seimo specialiosios tyrimo komisijos pateiktų siūlymų pradėti apkaltos procesą Lietuvos Respublikos Seimo nariui Petrui Gražuliui pagrįstumui ištirti ir išvadai dėl pagrindo pradėti apkaltos procesą parengti sudarymo“ pakeitimo

